**Ministru kabineta noteikumu projekta**

**„Grozījums Ministru kabineta 2004.gada 30.novembra noteikumos Nr.977„Noteikumi par biedrību un nodibinājumu pārstāvju izvirzīšanu un iekļaušanu Sabiedriskā labuma komisijā”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2004.gada 30.novembra noteikumos Nr.977 „Noteikumi par biedrību un nodibinājumu pārstāvju izvirzīšanu un iekļaušanu Sabiedriskā labuma komisijā”” (turpmāk – Projekts) izstrādāts, lai grozītu Ministru kabineta 2004.gada 30.novembra noteikumus Nr.977 „Noteikumi par biedrību un nodibinājumu pārstāvju izvirzīšanu un iekļaušanu Sabiedriskā labuma komisijā (turpmāk – MK noteikumi) 11.punktu, mainot konkursa komisijas locekļu skaitu un svītrojot no uzskaitījuma vienas institūcijas pārstāvi. |
| 2. | Pašreizējā situācija un problēmas | MK noteikumi nosaka kārtību, kādā izvirza un iekļauj Sabiedriskā labuma komisijas sastāvā biedrību un nodibinājumu pārstāvjus. Saskaņā ar Ministru kabineta 2004.gada 30.novembra noteikumu Nr.976 „Sabiedriskā labuma komisijas nolikums” 9.punktu, ja tiek atsaukts vai atkāpjas no amata komisijas loceklis, kurš izvēlēts konkursa kārtībā, viņa vietā (uz atlikušo komisijas pilnvaru termiņu) tiek apstiprināts nākamais iepriekš rīkotā konkursa pretendents, kurš novērtēšanā ieguvis vairāk nekā pusi no kopējā punktu skaita. Ja šāda pretendenta nav, mēneša laikā tiek rīkots konkurss uz brīvo komisijas locekļa vietu (uz atlikušo komisijas pilnvaru termiņu). Kultūras ministrija **2013.gada 26.aprīlī** izsludināja Sabiedriskā labuma komisijas locekļu amata pretendentu atlases konkursu uz divām brīvajām komisijas locekļu vietām (uz atlikušo komisijas pilnvaru termiņu). MK noteikumu 11.punkts nosaka, ka konkursa komisijas sastāvā ir piecu institūciju pārstāvji – Finanšu ministrijas pārstāvis, Valsts kancelejas pārstāvis, Kultūras ministrijas pārstāvis, Nevalstisko organizāciju un Ministru kabineta sadarbības memoranda īstenošanas padomes izvirzītais pārstāvis un tiesībsarga pārstāvis. Saskaņā ar MK noteikumu 12.punktu konkursa komisijas personālsastāvu apstiprina kultūras ministrs. 2013.gada 26.aprīlī Kultūras ministrija saņēma Tiesībsarga biroja 2013.gada 24.aprīļa vēstuli Nr.1-5/121, kurā tiesībsargs informē, ka nepiekrīt Tiesībsarga biroja pārstāvja dalībai Kultūras ministrijas veidotajā Sabiedriskā labuma komisijas pretendentu izvērtēšanas komisijā locekļa statusā. 2013.gada 14.jūnijā noslēdzās pretendentu pieteikumu iesniegšanas termiņš uz divām brīvajām komisijas locekļa vietām Latvijas Republikā reģistrētu biedrību un nodibinājumu pārstāvniecībai Sabiedriskā labuma komisijā.Nepanākot vienošanos ar Tiesībsarga biroju, Kultūras ministrija 2013.gada 25.jūnijā nosūtīja saskaņošanai MK noteikumu projektu, paredzot svītrot MK noteikumu 11.5. apakšpunktu. 2013.gada 28.jūnijā Kultūras ministrija saņēma Finanšu ministrijas atzinumu Nr. A-KM/20-3792, kurā Finanšu ministrija iebilst pret MK noteikumu 11.5. apakšpunkta svītrošanu, norādot, ka MK noteikumu 11.5.apakšpunktā tiesībsarga pārstāvis ir jāaizstāj ar Tieslietu ministrijas pārstāvi. Ievērojot minēto, lai varētu nodrošināt MK noteikumu 12.punkta izpildi, Kultūras ministrija sagatavoja un iesaistītajām institūcijām 2013.gada 12.jūlijā izsūtīja saskaņošanai MK noteikumu projektu, kas paredz mainīt konkursa komisijas sastāvu, atbilstoši Finanšu ministrijas iebildumam aizstājot tiesībsarga pārstāvi ar Tieslietu ministrijas deleģēto pārstāvi.2013.gada 19.jūlijā Tieslietu ministrija, sniedzot atzinumu par projektu, informēja, ka nepiekrīt Tieslietu ministrijas pārstāvja iekļaušanai Sabiedriskā labuma komisijas pretendentu izvērtēšanas komisijā.Lai panāktu vienošanos par Finanšu ministrijas un Tieslietu ministrijas izteiktajiem iebildumiem, 2013.gada 7.augustā Kultūras ministrija organizēja starpinstitūciju sanāksmi, kuras rezultātā Finanšu ministrija, atbilstoši savai kompetencei, atkārtoti izskatīja MK noteikumu projektu un atsauca iepriekš izteikto iebildumu par Tieslietu ministrijas pārstāvja iekļaušanu Sabiedriskā labuma komisijas pretendentu izvērtēšanas komisijā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir nodrošināt MK noteikumu 11.un 12.punkta izpildi un nodrošināt Sabiedriskā labuma komisiju ar nevalstisko organizāciju izvirzītajiem pārstāvjiem. Projekts paredz izdarīt grozījumu MK noteikumos un svītrot 11.5.apakšpunktu un tādējādi samazināt Sabiedriskā labuma komisijas pretendentu izvērtēšanas konkursa komisijas locekļu skaitu līdz četriem locekļiem, svītrojot tiesībsarga pārstāvi. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Projekts regulē publiskās pārvaldes tiesiskās attiecības, lai veicinātu institūciju sadarbību un lēmumu pieņemšanu. |
| 7. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Finanšu ministrija, Tieslietu ministrija, Valsts kanceleja, Kultūras ministrija, Nevalstisko organizāciju un Ministru kabineta sadarbības memoranda padome, Tiesībsarga birojs. |
| 2. | Projekta izpildes ietekme uz pārvaldes funkcijām  | MK noteikumos noteiktās Finanšu ministrijas, Valsts kancelejas, Kultūras ministrijas, Nevalstisko organizāciju un Ministru kabineta sadarbības memoranda padomes funkcijas Projekta izpilde neietekmē.Tiesībsarga biroju Projekta izpilde atbrīvo no pārstāvja deleģēšanas Sabiedriskā labuma komisijas pretendentu konkursa izvērtēšanas komisijā, komisijas locekļa statusā. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav.  |

Kultūras ministre Ž.Jaunzeme – Grende

Vīza: Valsts sekretārs                                                          G.Puķītis

15.08.2013 11:58

727

Linda Naudiša

Tālr. 67330213

Linda.Naudisa@km.gov.lv